สวัสดีค่ะ ขอปรึกษาหน่อยค่ะ เมื่อ2เดือนที่แล้ว ขณะหลับอยู่ๆสะดุ้งตื่นคล้ายตกใจ มีหัวใตเต้นเร็วและแรงจนหายใจขัดๆ ไป รพ. เจาะเลือดปกติ ตรวจคลื่นหัวใจไฟฟ้าปกติ (ใน2เดือนเป็นประมาณ4ครั้งได้ค่ะ ล่าสุดประมาณวันที่18 เม.ย.) หลังๆประมาณอาทิตย์ที่ผ่านมามีใจหวิวๆคล้ายเล่นเครื่องเล่นสูง จับชีพจรหัวใจเหมือนหยุดชะงักช่วงรู้สึกใจหวิวเป็นครู่เดียวแล้วเต้นปกติ อาการแบบนี้เป็นโรคหัวใจหรือไม่ค่ะ
สวัสดีค่ะ อาการใจหวิวหรือใจสั่นอาจเกิดจาก-สาเหตุทางโรคหัวใจ เช่นหัวใจเต้นผิดจังหวะ ผนังหัวใจรั่ว หัวใจวายเฉียบพลัน เส้นเลือดหัวใจตีบ มักมีอาการใจสั่น แน่นอก หายใจไม่อิ่ม เหนื่อยง่ายร่วมด้วย-โรคไทรอยด์ทำงานมากผิดปกติ-โรคปอดเช่น ถุงลมโป่งพอง หอบหืด-ความกลัว ความตื่นเต้น ความเครียด วิตกกังวล โดยมีสาเหตุจากเหตุการณ์ที่เข้ามากระทบที่ชัดเจน-โรคตื่นตระหนก หรือโรคแพนิค คือภาวะวิตกกังวลหรือมีความรู้สึกกลัวอย่างรุนแรงที่เกิดขึ้นอย่างฉับพลันทันทีโดยไม่คาดคิดมาก่อน ไม่มีสิ่งกระตุ้นหรือสาเหตุที่ชัดเจน-การใช้ยาหรืออาหารเสริมบางชนิด เช่น ยาขยายหลอดลม ยาแก้ไอ ยาแก้แพ้ ยาลดความดันโลหิตสูง-การดื่มเครื่องดื่มที่มีคาเฟอีนหรือแอลกอฮอล์มากไป หรือ การใช้สารเสพติดชนิดต่างๆแนะนำหยุดใช้ยาทุกชนิดที่ไม่จำเป็น งดการดื่มแอลกอฮอล์ งดการทำกิจกรรมที่ต้องใช้แรงมาก หากยังมีอาการใจหวิวหรือใจสั่นอย่างต่อเนื่อง ควรพบแพทย์ซ้ำ เพื่อตรวจคลื่นไฟฟ้าหัวใจหรือเอ็กซเรย์ปอดดูเบื้องต้น หากมีภาวะทางหัวใจจริง แพทย์จะส่งปรึกษาแพทย์เฉพาะทางโรคหัวใจต่อไปค่ะ